Robin Williams
De Robin McLaurin Williams, gebuer den 21. Juli 1951 a gestuerwen den 11. August 2014, war en US-amerikanesche Stand-Up-Komiker a Schauspiller.

Hie gouf bekannt als den Ausserierdesche Mork an Mork & Mindy (1978-1982), an huet an de Joren duerno säin Talent als Komiker an als Schauspiller bewisen. Dem Williams seng Filmcarrière besteet ë. a. aus Filmer, wou e fir seng Schauspillerei gelueft gouf, wéi The World According to Garp (1982), Good Morning, Vietnam (1987), Dead Poets Society (1989), Awakenings (1990), The Fisher King (1991), a Good Will Hunting (1997), wéi och Comédiën, déi grousse kommerzielle Succès haten, wéi Popeye (1980), Hook (1991), Aladdin (1992, Stëmm), Mrs. Doubtfire (1993), Jumanji (1995), The Birdcage (1996), Night at the Museum (2006), Happy Feet (2006, Stëmm), an Happy Feet Two (2011, Stëmm).

Hie krut den Oscar fir déi bescht Nieweroll fir seng Interpretatioun am Film Good Will Hunting, a krut eng sëllegen aner Auszeechnungen, dorënner véier Mol de Golden Globe Award a fënnef Grammy Awards.

De Williams huet sech 2014 mat engem Rimm erhaangen an ass erstéckt. En huet senger Spriecherin no un enger schwéirer Depressioun gelidden, a senger Fra no hat e Parkinson an engem fréie Stadium souwéi Angschtzoustänn. Déi Iron Maiden huet him hiert Lidd Tears of a Clown gewidmet.

Literatur
 Jay David: The Life and Humor of Robin Williams: A Biography. Quill 1999, ISBN 978-0-688-15245-1.
 Andy Dougan: Robin Williams: A Biography. Thunder's Mouth Press, 1999, ISBN 978-1-56025-213-9.
 Stephen J. Spignesi: The Robin Williams Scrapbook. Carol Pub., 1997, ISBN 978-0-8065-1891-6}}

Um Spaweck

Gebuer 1951
Gestuerwen 2014
US-amerikanesch Komiker
US-amerikanesch Schauspiller
US-amerikanesch Filmschauspiller
US-amerikanesch Synchronspriecher
Oscar fir de beschte Schauspiller an enger Nieweroll
Golden Globe fir de beschte Schauspiller an engem Televisounsmusical oder Televisiounskaméidisfilm
Golden Globe fir de beschte Schauspiller an engem Musical oder Kaméidisstéck